Document ID: /fineweb-2-swissfilter-quality_10-filterrobots/filtered/05602.jsonl.gz/109

IBM je upravo predstavio najmanji kompjuter na svetu, i njegovi stručnjaci se ne šale sa tom tvrdnjom - manji je od zrna soli. Ali, neka vas veličina ne prevari. Proceso ima snagu x86 čipa iz 1990. godine. Naravno, to nije previše u poređenju sa onim šta danas imamo na raspolaganju, ali sa druge strane, potreban vam je mikroskop kako biste ga videli. Cena proizvodnje najmanjeg kompjutera na svetu iznosi manje od 2 centa i na sebi će imati "nekoliko stotina hiljada tranzistora" koji će mu dozvoljavati da "prati, analizira, komunicira, pa čak i reaguje na određene podatke". Još nije poznato kada će se novi procesor naći u prodaji jer IBM stručnjaci trenutno testiraju njegov prvi prototip.